

**R E P U B L I K A H R V A T S K A**

**DUBROVAČKO NERETVANSKA ŽUPANIJA**

**GRAD DUBROVNIK**

**Upravni odjel za proračun, financije i naplatu**

KLASA: 400-06/16-02/01

URBROJ: 2117/01-07-17-35

Dubrovnik, 21. lipnja 2017.

**UPRAVNI ODJEL ZA POSLOVE GRADONAČELNIKA**

**Gradonačelnik Mato Franković**

**OBRAZLOŽENJE PRIJEDLOGA PRORAČUNA GRADA DUBROVNIKA**

**ZA RAZDOBLJE 2017. – 2019.**

**1. UVOD**

* 1. **Zakonska osnova i proračunska načela**

Prijedlog proračuna Grada Dubrovnika za 2017.-2019.[[1]](#footnote-1) godinu predlaže se za raspravu i donošenje uz napomenu da je napravljen uz primjenu:

* Zakona o proračunu;[[2]](#footnote-2)
* Pravilnika o proračunskom računovodstvu i Računskom planu;[[3]](#footnote-3)
* Pravilnika o proračunskim klasifikacijama;[[4]](#footnote-4)

Pri izradi prijedloga Proračuna pridržavali smo se osnovnih proračunskih načela i to:

* Zakonitosti
* Ispravnosti
* Točnosti
* Transparentnosti

Proračun mora biti uravnotežen – ukupni prihodi i primici pokrivaju ukupne rashode i izdatke.

Prihodi i primici proračuna moraju biti raspoređeni u proračunu po ekonomskoj klasifikaciji i iskazani prema izvorima.

Vodilo se računa i o namjenskom korištenju namjenskih prihoda za određene rashode.

## 1.2. Proces stvaranja prijedloga Proračuna

Sukladno Zakonu o proračunu, Ministarstvo financija je sastavilo Upute za izradu proračuna jedinica lokalne i područne (regionalne) samouprave za razdoblje 2017. – 2019. godine, a na temelju kojih je Grad Dubrovnik izradio Upute za izradu Proračuna Grada Dubrovnika Klasa:400-06/16-02/01, Urbroj:2117/01-07-16-4 od 29. rujna 2016. i dostavio ih na daljnje postupanje Upravnim odjelima i proračunskim korisnicima.

Upute sadrže:

* pretpostavke za donošenje Proračuna Grada - financijskih planova

proračunskih korisnika,

* metodologiju izrade Proračuna Grada,
* odrednice prihoda i rashoda Proračuna Grada,
* metodologiju izrade financijskog plana proračunskih korisnika i
* pripadajuće obrasce.

Temeljem predmetnih Uputa, te prijedloga procijenjenih prihoda i rashoda Upravnih odjela, sastavljen je konačni prijedlog Proračuna Grada Dubrovnika za 2017. s projekcijama za 2018. i 2019. godinu. Kako navedeni prijedlog Proračuna na održanoj 25. sjednici Gradskog vijeća Grada Dubrovnika (19. i 21. prosinca 2016.) nije bio usvojen, Vlada Republike Hrvatske imenovala je povjerenicu za obavljanje poslova iz nadležnosti Gradskog vijeća i gradonačelnika Grada Dubrovnika, gđu Nadu Medović, koja je u 2017. godini, a sukladno zakonskim ovlastima donijela slijedeće proračunske dokumente i to:

1. Temeljem članka 88. stavka 4. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08,36/09, 150/11,144/12, 19/13 i 137/15), članka 42. Zakona o proračunu („Narodne novine“, broj 87/08, 136/12 i 15/15) i rješenja o imenovanju povjerenice Vlade Republike Hrvatske za obavljanje poslova iz nadležnosti Gradskog vijeća i gradonačelnika Grada Dubrovnika („Narodne novine“, broj 8/17), dana 6. veljače 2017. donesena je „Odluku o privremenom financiranju poslova, funkcija i programa gradskih tijela i drugih proračunskih korisnika Grada Dubrovnika od 1. siječnja do 31. ožujka 2017“. godine, te dana 22. veljače 2017. godine donesene su i „Izmjene i dopune Odluke o privremenom financiranju poslova, funkcija i programa gradskih tijela i drugih proračunskih korisnika Grada Dubrovnika od 1. siječnja do 31. ožujka 2017. godine“ .

2. Temeljem svih zakonskih određenja navedenih u prethodnom stavku, dana 12. travnja 2017. godine donesena je „Odluka o privremenom financiranju poslova, funkcija i programa gradskih tijela i drugih proračunskih korisnika Grada Dubrovnika od 1. siječnja do 30. lipnja 2017. godine“.

Nakon održanih lokalnih izbora dana 21. svibnja 2017. u Republici Hrvatskoj, pa tako i u Gradu Dubrovniku, građani su izabrali članove predstavničkih tijela jedinica lokalne i područne (regionalne) samouprave, a dana 4. lipnja 2017. u drugom krugu izabran je i gradonačelnik Grada Dubrovnika, čiji je mandat (zajedno sa zamjenicama) započeo dana 9. lipnja 2017.godine. Budući da „Odluka o privremenom financiranju poslova, funkcija i programa gradskih tijela i drugih proračunskih korisnika Grada Dubrovnika“ traje do 30. lipnja 2017., trebalo je odmah po stupanju na dužnost gradonačelnika pristupiti izradi prijedloga Proračuna Grada Dubrovnika za 2017. s projekcijama za 2018. i 2019. godinu.

Nakon održanih sastanaka s pročelnicima Upravnih odjela, te klubovima vijećnika gradskog vijeća, izrađen je predmetni dokument, koji je zajedno sa svim potrebnim prilozima upućen u proceduru za raspravu i usvajanje na sljedeću sjednicu gradskog vijeća.

Napominjemo da svi ostvareni prihodi i rashodi koji su nastali u razdoblju od 1. siječnja 2017. pa sve do danas , a koji su bili uvršteni u predmetnu „Odluku o privremenom financiranju poslova, funkcija i programa gradskih tijela i drugih proračunskih korisnika Grada Dubrovnika do 30. lipnja 2017.“, također su uključeni i u ovaj prijedlog Proračuna za 2017. godinu.

Prilikom izrade prijedloga Proračuna koristili smo «Vlastiti informatički program» nazvan Proračunsko planiranje (model za financijsko planiranje i izvješćivanje), koji podrazumijeva unos podataka u nadležnim upravnim odjelima, uključivo i podatke proračunskih korisnika.

Obrazloženje rashoda i izdataka organizacijskih jedinica (razdjela) dali su pročelnici istih i ono čini sastavni dio ovog obrazloženja.

**2. IZRADA PRORAČUNSKOG DOKUMENTA GRADA ZA 2017.-2019.**

Gradsko vijeće usvaja proračun za 2017. godinu zajedno s projekcijama za sljedeće dvije godine, 2018. i 2019. Tako postavljen trogodišnji proračunski okvir ima za cilj alokaciju raspoloživih sredstava sukladno razvojnim prioritetima Grada.

Zakonom je također utvrđeno da gradsko vijeće donosi proračun na manje detaljnoj razini ekonomske klasifikacije, odnosno razini podskupine (trećoj razini računskog plana), dok se projekcija usvaja na drugoj razini ekonomske klasifikacije. Usvajanje proračuna Grada, a time i financijskih planova korisnika na višoj razini jedan je od ključnih mehanizama koji će proračunskim korisnicima jedinica lokalne i područne (regionalne) samouprave dati određenu fleksibilnost u izvršavanju proračuna i financijskog plana, jer su oni ti koji su odgovorni za provođenje svojih programa (aktivnosti i projekata), ali u skladu s usvojenim proračunom i financijskim planom.

Primjena Zakona o proračunu u dijelu uključivanja namjenskih prihoda i primitaka, te vlastitih prihoda korisnika u proračun jedinice lokalne i područne (regionalne) samouprave, doprinijela je većoj cjelovitosti proračuna i efikasnijem upravljanju proračunskim sredstvima, dok se s druge strane korisnicima daje autonomija u korištenju namjenskih prihoda. Dodatno, neiskorišteni namjenski prihodi i primici u jednoj godini mogu se prenijeti i trošiti u drugoj godini.

Novina koju smo uveli prošle godine je da su i u ovogodišnjem planiranju Proračuna Grada uključeni vlastiti i namjenski prihodi i primici proračunskih korisnika u Proračun.

Člankom 48. Zakona o proračunu, propisana je obveza uplate namjenskih prihoda i primitaka koje ostvare proračunski korisnici u proračun nadležne jedinice. Namjenski prihodi i primici su pomoći, donacije, prihodi za posebne namjene, prihodi od prodaje ili zamjene imovine, naknade s naslova osiguranja i namjenski primici od zaduživanja i prodaje dionica i udjela.

Odlukom o izvršavanju proračuna jedinice lokalne samouprave, dana je mogućnost propisivanja izuzeća od obveze uplate namjenskih prihoda i primitaka, te vlastitih prihoda proračunskih korisnika u proračun jedinice lokalne samouprave, ako jedinica nije stvorila informatičke preduvjete za praćenje prihoda i primitaka svojih korisnika, te izvršavanje rashoda iz tih izvora.

Do sada izuzeće od uplate vlastitih i namjenskih prihoda proračunskih korisnika u proračun bilo je povezano sa izuzećem od planiranja navedenih prihoda u proračunu jedinica lokalne samouprave. Međutim, Državni ured za reviziju je u svojim preporukama ukazao na mogućnost izuzeća od uplate navedenih prihoda i primitaka proračunskih korisnika u nadležni proračun, ali isto ne isključuje obvezu njihova planiranja u proračunu. Ta obveza proizlazi iz članaka 16., 17. i 29. Zakona o proračunu.

To konkretno znači da ako Grad propiše izuzeće od uplate vlastitih i namjenskih prihoda i primitaka proračunskog korisnika u proračun, mora osigurati izvještajno praćenje ostvarivanja namjenskih prihoda i primitaka, kao i njihova trošenja. Ovi podaci moraju biti uključeni u polugodišnji i godišnji izvještaj o izvršenju proračuna jedinice lokalne i područne samouprave.

Zakonom o proračunu definiran je sadržaj proračuna i on je obvezatan i za naredne godine. Proračun se sastoji od više povezanih plansko financijskih i normativnih akata koji čine cjelinu i omogućuju provedbu proračuna prema proračunskim načelima. Proračunom se utvrđuje globalni opseg prihoda i rashoda prema ekonomskim namjenama, te detaljni raspored rashoda po organizacijskoj strukturi iskazan po programskoj, ekonomskoj i funkcijskoj proračunskoj klasifikaciji. Zakonom je propisana unutarnja struktura proračuna, to jest obvezni dijelovi koje mora sadržavati. Sukladno tome proračun Grada Dubrovnika sastoji se od više dijelova i to:

1. **Opći dio** proračuna kojeg čini:

A - Račun prihoda i rashoda

B - Račun financiranja u kojem se iskazuju primici od financijske imovine i primljeni

krediti i zajmovi, te izdaci za financijsku imovinu i za otplatu zajmova i kredita.

C - Rekapitulacija

1. **Posebni dio** proračuna, sastoji se od plana rashoda i izdataka upravnih odjela i proračunskih korisnika raspoređenih u programe koji se sastoje od aktivnosti, tekućih i kapitalnih projekata za naredne tri proračunske godine.
2. **Plan razvojnih programa** za naredne tri godine, a čine ga planovi razvojnih programa upravnih odjela i proračunskih korisnika.
3. **Obrazloženje** prijedloga proračuna za razdoblje 2017. – 2019.

Programsko planiranje ozakonjeno je i obvezuje Grad na primjenu. Taj proces koji je zahtijevao ne samo formalne već i stručne promjene, primijenjen je pri izradi ovog prijedloga Proračuna, a u izradi se nastojalo maksimalno primijeniti korake i kriterije izrade programskog proračuna.

**3. SAŽETI OPIS PREDLOŽENIH PRIHODA I RASHODA**

U namjeri da se lakše razumije predložene prihode i primitke u daljnjem tekstu obrazloženja dajemo preglede ostvarenja u prethodne četiri godine, te plan za 2017. i projekcije za naredne dvije godine napravljene na temelju Smjernica, a uvažavajući posebnosti Grada.

**3. 1. Prihodi i primici Proračuna**

Da bi smo došli do ukupnih prihoda Proračuna, moramo zbrojiti:

* Prihode poslovanja;
* Prihode od prodaje nefinancijske imovine;
* Primitke od financijske imovine i zaduživanja;
* Vlastite izvore prihoda.

### 3.1.1. Prihodi poslovanja

Prihodi od poslovanja u 2017. godini planirani su u svoti od 428.433.300 kuna, dok su ostvareni prihodi u 2016. iznosili 415.999.475 kn, iz čega možemo zaključiti da su planirani prihodi za 3% veći u odnosu na ostvarene u 2016. godini. Prihodi poslovanja uključuju:

* Prihode od poreza
* Pomoći
* Prihode od imovine
* Prihode od upravnih administrativnih pristojbi i po posebnim propisima
* Ostale prihode (prihodi od: prodaje proizvoda, robe te pruženih usluga, prihodi od donacija, naplaćenih kazni, upravnih mjera i ostali prihodi)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **UKUPNI PRIHODI PRORAČUNA**  **(u 000 kuna)** | | | | | | | | | | | | |
| Ostvarenje 2013. | Ostvarenje 2014. | | Ostvarenje 2015. | | Ostvarenje 2016. | | Plan 2017. | | Plan 2018. | | Plan 2019. | |
| 379.839 | 407.254 | | 397.007 | | 429.922 | | 432.486 | | 452.981 | | 454.763 | |
|  |  |  | |  | |  | |  | |  | |

Napomena: u koloni ostvareni prihodi u 2013., 2014. i 2015. iskazani su samo prihodi Grada Dubrovnika, dok su u kolonama ostvarenje za 2016., te plan za 2017., 2018. i 2019., prikazani objedinjeni prihodi Grada i proračunskih korisnika, tako da usporedba prethodnih godina sa planiranim budućim ostvarenjima u tom dijelu neće dati realne pokazatelje iz kojih bi se mogli donijeti određeni zaključci

.

Također još jednom ističemo da se ovaj prijedlog Proračuna sastoji od vlastitih prihoda i primitaka Grada koji su planirani u iznosu od 400.376.000 kuna, te vlastitih i namjenskih prihoda i primitaka proračunskih korisnika planiranih u iznosu od 32.110.200 kuna, što čini ukupno planirane prihode i primitke od 432.486.200 kuna. Ovo ponovno napominjemo jer u prethodnim godinama proračun se sastojao samo od vlastitih prihoda i primitaka Grada, tako da pojedine usporedbe s prethodnim godinama mogu biti nerealne, budući se tek od 2016. godine prikazuju podaci Grada Dubrovnika i svih proračunskih korisnika zajedno.

**3.1.2. Prihodi od poreza**

Prihodi od poreza u 2017. godini planiraju se ostvariti u iznosu od 155.500.000 kuna što predstavlja smanjenje od 0,9 % u odnosu na prethodnu godinu. Projicirani rast ovih prihoda u 2018. godini iznosi 29,98 %, a u 2019. godini projicirani rast je 0,2 % u odnosu na prethodnu godinu. Ovako veliki rast poreznih prihoda u 2018. godini nastao je zbog uvođenja novog poreza na nekretnine, a koji će od 1. siječnja 2018. godine zamijeniti prihode od dosadašnje komunalne naknade, spomeničke rente i poreza na kuće za odmor.

Ova vrsta prihoda sastoji se od dvije grupe poreza. Jednu čine „ gradski porezi“, a drugu takozvani „zajednički porezi“ koji se dijele između grada, županije i države. Prihode od pojedine vrste poreza planirali smo na temelju trenutno važeće zakonske regulative, analize ostvarenja u prethodnim godinama, te smjernica Ministarstva financija.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **UKUPNI PRIHODI OD POREZA (u 000 kuna)** | | | | | | | | | | | | |
| Ostvarenje 2013. | Ostvarenje 2014. | | Ostvarenje 2015. | | Ostvarenje 2016. | | Plan 2017. | | Plan 2018. | | Plan 2019. | |
| 141.761 | 148.143 | | 144.871 | | 156.977 | | 155.500 | | 202.125 | | 202.525 | |
|  | |  | |  | |  | |  |  |  | |
| |  | | --- | |  | | |  | |  | |  | |  |  |  | |

Prihodi od poreza i prireza na dohodak u 2017. godini planirani su u svoti od 127.00.000 kuna što je veći iznos za 5.058.090 kn u odnosu na ostvarenje za 2016.godinu (121.941.910 kn).

Projicirani rast prihoda od poreza na dohodak u 2018. godini iznosi 1,37%, a u 2019. godini 0,08% u odnosu na prethodnu godinu.

Porez i prirez na dohodak vrlo su značajni prihodi proračuna koji čine oko jedne četvrtine ukupno planiranih prihoda proračuna.

### Porezi na imovinu

Planirani su u iznosu od 16.000.000 kuna što jeza 20 % manje nego ostvarenje 2016.godine, ( razlog je nova porezna reforma kojom je od 1. siječnja 2017. godine smanjena stopa poreza na promet nekretnina sa 5% na 4%, iako je istom JLR(P)S dat cijeli naplaćeni iznos umjesto 80% kako je to bilo da početka ove reforme). Njihovi udjeli u planiranom prihodu iznose 4 %.

Porez na promet nekretnina planiran je u iznosu od 15.500.000 kuna, a Porez na kuće za odmor planiran je u iznosu od 500.000 kuna.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PRIHODI OD POREZA I PRIREZA NA DOHODAK (u 000 kuna)** | | | | | | | | | | | | | | | | | | |
| Ostvarenje 2013. | Ostvarenje 2014. | | | Ostvarenje 2015. | | | Ostvarenje 2016. | | Plan 2017. | | | Plan 2018. | | | Plan 2019. | | | |
| 116.287 | 119.306 | | | 109.437 | | | 121.942 | | 127.000 | | | 128.675 | | | 128.775 | | | |
| **POREZI NA IMOVINU (u 000 kuna)** | | | | | | | | | | | | | | | | | |
|  | | | | | | | | | | | | | | | | | |
| Ostvarenje 2013. | Ostvarenje 2014. | | Ostvarenje 2015. | | | Ostvarenje 2016. | | | Plan 2017. | | Plan 2018. | | | | | Plan 2019. | |
| 14.374 | 16.814 | | 22.022 | | | 19.916 | | | 16.000 | | 60.950 | | | | | 61.100 | |
|  | |  | | |  | | |  | |  | | |  |  | | |

### 3.1.2.3. Porezi na robu i usluge

Porezi na robu i usluge planirani su u iznosu 12.500.000 kuna što je u odnosu na ostvarenje u 2016. smanjenje za 14%, budući je poreznom reformom propisano da se od 2017. godine više neće naplaćivati Porez na tvrtke , stoga je u 2017. godini na toj stavci planiran iznos od 500.000 kn na ime dugovanja iz prethodnih godina, a koja se planiraju naplatiti kroz ovršne postupke. Porez na potrošnju alkoholnih i bezalkoholnih pića planiran je u iznosu od 12.000.000 kn što je povećanje od 10,37 % u odnosu na ostvarenje ovog prihoda u 2016. godini kada je bilo naplaćeno 10.871.815 kuna.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **POREZI NA ROBU I USLUGE**  (u 000 kuna) | | | | | | | | | | | | | |
| Ostvarenje 2013. | Ostvarenje 2014. | | Ostvarenje 2015. | | Ostvarenje 2016. | | Plan 2017. | | Plan 2018. | | | Plan 2019. | |
| 11.000 | 12.024 | | 13.412 | | 15.120 | | 12.500 | | 12.500 | | | 12.650 | |
|  | |  | |  | |  | |  | |  |  | |

**3.1.2.4. Pomoći**

Ukupne pomoći se planiraju ostvariti u iznosu od 22.253.800 kuna što je smanjenje od 12,64 % u odnosu na ostvarenje u prethodnoj godini (25.472.523 kune). Glavni razlog ovog smanjenja su planirane smanjene pomoći od institucija i tijela EU u iznosu od 3.252.245 kn.

Što se tekuće ostalih planiranih pomoći (pomoći iz proračuna, pomoći od izvanproračunskih korisnika, pomoći izravnanja za decentralizirane funkcije i pomoći proračunskim korisnicima iz proračuna koji im nije nadležan) iste su planirane u približno istim iznosima u kojima su bile ostvarene u 2016. godini.

**3.1.3 Prihodi od imovine**

Prihodi od imovine planirani su svotom od 138.409.800 kuna, što predstavlja 32 % od ukupno planiranih prihoda. Prihodi od financijske imovine planirani su u iznosu od 2.317.000 kn, dok su prihodi od nefinancijske imovine planirani u iznosu od 136.092.700 kn. Prihodi od imovine planirani su za 18,30 % više u odnosu na ostvarenje u prethodnoj godini.

Naknade za koncesije iznose 13.842.000 kuna, a u njih je uključen i planirani prihod koncesije na žičaru u iznosu od 10.000.000 kuna. Prihod od ulaznica na gradske zidine planira se u iznosu od 60.000.000 kuna, dok su prihodi od zakupa i iznajmljivanja imovine planirani u iznosu od 39.185.700 kuna.

Grad planira još i prihod od spomeničke rente u iznosu od 2.100.000 kuna, a koja će se u cijelosti utrošiti u obnovu spomeničke baštine.

|  |  |  |  |  |  |  |
| --- | --- | --- | --- | --- | --- | --- |
| **PRIHODI OD IMOVINE** (u 000 kuna) | | | | | | |
| Ostvarenje 2013. | Ostvarenje 2014. | Ostvarenje 2015. | Ostvarenje 2016. | Plan 2017. | Plan 2018. | Plan 2019. |
| 76.100 | 92.578 | 116.505 | 116.994 | 138.410 | 143.586 | 145.195 |

**3.1.4. Prihodi od administrativnih pristojbi, po posebnim propisima i naknadama**

Ova grupa prihoda sastoji se od administrativnih (upravnih) pristojbi, prihoda po posebnim propisima i komunalnog doprinosa i naknada. U 2017. godini planirani su iznosom od 97.675.300 kn što je u odnosu na ostvarenje prethodne godine smanjenje od 4,84 % (najveće smanjenje odnosi se na komunalni doprinos koji je u 2017. planiran sa 17.000.000 kn, dok je ostvarenje 2016. iznosilo 24.044.472 kn). Razlog ovom manje planiranom iznosu nalazimo u činjenici da tijekom prvih šest mjeseci tekuće 2017., nadležni Komunalni odjel nije donosio rješenja o komunalnom doprinosu, budući je sastavni dio istog „ Program gradnje objekata i uređaja komunalne infrastrukture za 2017.“, a koji će se donijeti tek po usvajanju Proračuna za 2017. Ovi prihodi iznose 22,58 % od ukupno planiranih prihoda.

Prihodi od upravnih i administrativnih pristojbi iznose 26,23 milijuna kuna, od čega su prihodi od boravišne pristojbe 3,6 milijuna kuna, a ostalo su uglavnom prihodi po gradskim odlukama (ulaz u grad, prekopavanje javnih površina, zaustavljanje autobusa na Pilama, nedostajuća parkirna mjesta i dr.)

Prihodi po posebnim propisima planirani su u iznosu 13,4 milijuna kuna, a prihod od

Komunalne naknade 41 milijun kuna.

|  |  |  |  |  |  |  |
| --- | --- | --- | --- | --- | --- | --- |
| **PRIHODI OD KOMUNALNOG DOPRINOSA**  (u 000 kuna) | | | | | | |
| Ostvarenje 2013. | Ostvarenje 2014. | Ostvarenje 2015. | Ostvarenje 2016. | Plan 2017. | Plan 2018. | Plan 2019. |
| 16.124 | 16.284 | 18.455 | 24.044 | 17.000 | 21.000 | 21.000 |

**3.1.5. Prihodi od prodaje proizvoda i robe te pruženih usluga, prihod od donacija**

**i ostali prihodi.**

U ovu skupinu prihoda svrstavaju se Prihodi od prodaje proizvoda i robe te pruženih usluga, prihoda od donacija, kazne, upravne mjere i ostali prihodi. Prihodi koje jedinica lokalne samouprave ostvari obavljanjem poslova na tržištu, još nazivamo i vlastiti prihodi. Ovi prihodi planirani su iznosu od 11.704.100 kuna i veći su za 19,3% u odnosu na ostvarenje u prethodnoj godini (9.808.752 kn).

**3.1.6. Prihodi od prodaje nefinancijske imovine**

U planu za 2017. godinu predviđeni su prihodi od prodaje nefinancijske imovine u iznosu od 3.997.900 kuna, a ista se odnose na planirani prihod koji će se ostvariti prodajom građevinskih objekata.

|  |  |  |  |  |  |  |
| --- | --- | --- | --- | --- | --- | --- |
| **PRIHODI OD PRODAJE NEFINANCIJSKE IMOVINE (u 000 kuna)** | | | | | | |
| Ostvarenje 2013. | Ostvarenje 2014. | Ostvarenje 2015. | Ostvarenje 2016. | Plan 2017. | Plan 2018. | Plan 2019. |
| 2.358 | 12.459 | 3.926 | 13.837 | 3.998 | 639 | 638 |

**3.1.7. Primici od financijske imovine i zaduživanja**

Primici i izdaci od financijske imovine posebno se iskazuju[[5]](#footnote-5). U Proračunu za 2017. su planirani iznosom od 55.000 kuna, a čine ih povrati zajmova danih učenicima, studentima i građanima (50.000 kuna), te povrati danih zajmova danih trgovačkim društvima i obrtnicima (5.000 kn).

# 3.1.8. Raspoloživa sredstva iz prethodnih godina

Raspoloživa sredstva iz prethodnih godina iskazuju se kao vlastiti izvori sredstava, a ustvari predstavljaju preneseni višak prihoda poslovanja iz prethodne godine. Konačnim obračunom poslovanja Grada Dubrovnika u 2016. godini, utvrđen je ukupni višak novčanih sredstava iz prethodnog razdoblja i to u ukupnom iznosu od 3.500.374 kune (Grada i proračunskih korisnika), a koji će se rasporediti za trošenje u 2017. godini sukladno Odluci o raspodjeli viška koja će se kao zasebna točka razmatrati na jednoj od narednih sjednica gradskog vijeća Grada Dubrovnika

### 3.2. Rashodi i izdaci Proračuna

Prijedlog Proračuna napravljen je prema ekonomskoj klasifikaciji što znači da ćemo rashode i izdatke, te prihode i primitke pratiti prema prirodnim vrstama. Uz svaki projekt i aktivnost navedene su šifre izvora iz kojih se financira, a rekapitulacija po izvorima dostavljena je kao prilog Proračunu. Funkcijska klasifikacija, to jest razvrstavanje prihoda/primitaka i rashoda/izdataka prema namjeni napravljena je i također se nalazi u prilogu Proračuna.

Projicirani ukupni rashodi i izdaci u 2017. godini biti će za 4,9%. manji nego što su ostvareni u 2016. godini, a prvenstveno iz razloga što je Grad u prvih šest mjeseci 2017. godine imao „privremeno financiranje“ gdje su rashodi bili zakonski ograničeni na uglavnom nužne i neophodne troškove, bez novih investicija i preuzimanja novih ugovornih obveza. U 2018., projicira se povećanje od 4,7 % u odnosu na 2017. godinu, a u 2019. godini povećanje od 0,4 % u odnosu na 2018. godinu.

Sukladno Pravilniku o proračunskim klasifikacijama[[6]](#footnote-6) napravljen je Opći dio Proračuna (A. Račun prihoda i rashoda, B. Račun zaduživanja i financiranja, C. Rekapitulacija, koji sadrži rashode iskazane na «Trećoj razini» za 2017. i „Drugoj razini“ za 2018. i 2019.).

Posebni dio proračuna, sastoji se od plana rashoda i izdataka Upravnih odjela i proračunskih korisnika, raspoređenih u programe koji se sastoje od aktivnosti, tekućih i kapitalnih projekata za tekuću 2017. i projekciju za naredne dvije proračunske godine.

Pročelnici upravnih odjela napravili su pisana obrazloženja rashoda iskazanih u Prilogu proračuna i ona čine sastavni dio ovog obrazloženja.

Sveukupni rashodi i izdaci u prijedlogu plana Proračuna za 2017. godinu iskazani su u iznosu od 432.486.200 kuna. Rashode razvrstavamo na tri osnovne grupe:

* Rashodi poslovanja,
* Rashode za nabavu nefinancijske imovine,
* Izdatke za financijsku imovinu i otplate zajmova.

Potrebno je naglasiti da rashode i izdatke iskazane u Općem dijelu Proračuna čine rashodi i izdaci koji se predviđaju ostvariti u «Gradskoj upravi» i kod proračunskih korisnika, tako na primjer rashode za zaposlene u upravi (plaće, ostali rashodi za zaposlene i doprinosi na plaće), planira se ostvariti u iznosu od 37.210.000 kuna, a ukupno planirani rashodi za zaposlene su 125.076.700 kuna.

**3.2.1. Rashodi poslovanja**

Rashodi poslovanja za 2017. godinu planirani su u iznosu od 394.991.900 predstavljaju 91 % ukupnih rashoda. Dijelimo ih u sedam podskupina i to:

* Rashodi za zaposlene
* Materijalni rashodi
* Financijski rashodi
* Subvencije
* Pomoći dane u inozemstvo i unutar općeg proračuna
* Naknade građanima i kućanstvima na temelju osiguranja i druge naknade
* Ostali rashodi

Rashodi za zaposlene u 2017. godini planiraju se ostvariti u iznosu od 125.076.700 kuna što je povećanje od 4 % u odnosu na prethodnu godinu

Materijalni rashodi u 2017. godini planirani su u iznosu od 139.496.450 kuna što je za 1,3 % manje u odnosu na prethodnu godinu. Iznose 32 % ukupnih rashoda. Veliki je broj vrsta materijalnih troškova, a neki od njih su planirani manjim, a neki većim iznosom u odnosu na 2016. godinu, a detaljni razlozi toga nalaze se u obrazloženjima Posebnog dijela proračuna.

Financijski rashodi planiraju se u 2017. godini ostvariti u iznosu od 6.584.700 kuna. Čine 1,52% od ukupnih rashoda. Najveći iznos planiranih sredstava (3,07 milijuna kuna) su kamate za primljene kredite i zajmove. Radi se o kamatama koje dospijevaju na naplatu u 2017. godini , a odnose se na gradske kredite, dok su Ostali financijski rashodi planirani u iznosu od 3.514.200 kuna.

Subvencije trgovačkim društvima u javnom sektoru planirane su iznosom od 21.787.000 kuna, a društvima izvan javnog sektora 2.365.000 kuna. Ukupno planirane subvencije i u naredne dvije godine planirane su u približnim iznosima.

Pomoći koje se daju unutar opće države u 2017. godini planirane su u iznosu od 14.287.000 kuna, a pomoći koje će se dati proračunskim korisnicima drugih proračuna planirane su u iznosu od 7.093.300 kn, od čega se najveći dio odnosi na doznaku sredstava Sveučilištu u Dubrovniku za izgradnju kompleksa studentskog doma i to u iznosu od 5.000.000 kn.

Naknade građanima i kućanstvima u 2017. godini planirane su u iznosu od 25.949.500 kuna. Iznose 6 % od ukupnih rashoda. Ovdje su svrstane:

* naknade građanima i kućanstvima u novcu 15.216.000 kuna
* naknade građanima i kućanstvima u naravi 10.733.500 (sufinanciranje

prijevoza 1,283 milijuna, prehrana 3,015 milijuna i ostale naknade 6,435 milijuna)

Ostale rashode planiramo u iznosu od 52.352.250 kuna. Ovdje su svrstane tekuće donacije; kapitalne donacije; kazne, penali i naknade štete; izvanredni rashodi (pričuva) i kapitalne pomoći. Tekuće donacije u novcu čine glavninu ovih rashoda (43.002.250 kuna), a daju se javnim ustanovama iz kulture i športa; vjerskim zajednicama, udrugama građana i političkim strankama, sportskim društvima i amaterskim udrugama.

Kapitalne donacije neprofitnim organizacijama, građanima i kućanstvima planirane su u iznosu od 3.700.000 kuna, a nepredviđeni rashodi do visine proračunske pričuve u iznosu od 150.000 kuna.

Kapitalne pomoći planirane u iznosu od 5.500.000 kuna, a odnose se na pomoći komunalnim društvima u suvlasništvu grada.

**3.2.2. Rashodi za nabavu nefinancijske imovine**

Rashodi za nabavu nefinancijske imovine u 2017. godini planiraju se ostvariti u iznosu od 25.836.300 kuna. Iznose 6 % od ukupno planiranih rashoda. Sastoje se od:

* Rashoda za nabavu neproizvedene dugotrajne imovine u iznosu od 4.000 kuna
* Rashoda za nabavu građevinskih objekata i proizvedene dugotrajne imovine u ukupnom iznosu 19.590.600 kuna, a sastoje se od :
* Građevinski objekti 12.043.500 kn
* Postrojenja i oprema 4.171.800 kn
* Prijevozna sredstva 25.000 kn
* Knjige i umjetnička djela 1.038.300 kn
* Nematerijalna proizvedena imovina 2.312.000 kuna

- Rashodi za nabavu plemenitih metala 2.000 kn

- Dodatnih ulaganja na građevinskim objektima u iznosu od 6.189.700 kuna.

- Dodatnih ulaganja za ostalu nefinancijsku imovinu od 50.000 kuna

**3.2.3. Izdaci za financijsku imovinu i otplate zajmova**

Izdaci za financijsku imovinu i otplate zajmova planirani su u iznosu od 11.658.000 kuna. Iznose 2,7 % od ukupno planiranih rashoda.

Izdaci za dane zajmove trgovačkim društvima u javnom sektoru planiraju se u iznosu od 100.000 kuna, a izdaci za otplatu glavnice primljenog kredita i zajmova u iznosu od 11.558.000 kuna.

.

Privremena pročelnica

Anita Burić, dipl.oec.

Prilozi:

1. Funkcijska klasifikacija
2. Plan i projekcija prihoda po izvorima
3. Plan i projekcija rashoda po izvorima
4. Posebni dio proračuna po programima

1. U daljnjem tekstu: Proračun [↑](#footnote-ref-1)
2. “Narodne novine”, broj 87/08, 136/12,15/15 . [↑](#footnote-ref-2)
3. “Narodne novine”, broj 124/14, 115/15 i 87/16. [↑](#footnote-ref-3)
4. “Narodne novine”, broj 26/10 i 120/13 [↑](#footnote-ref-4)
5. B. RAČUN ZADUŽIVANJA /FINANCIRANJA [↑](#footnote-ref-5)
6. «Narodne novine» broj 26/10 i 120/13 [↑](#footnote-ref-6)